KURZUS: Kémia közlekedésmérnököknek

MODUL: Melléklet

Vizsgafeladatsor minta

| A teljes tananyag megtanulása, illetve az ellenőrző és modulzáró feladatok elvégzése után ellenőrizheti a tudását a vizsgafeladatsor minta megoldásával is.
A vizsgán 16 db tesztkérdést fognak kapni (12 db elméleti + 4 db számítási feladatot), több válasz közül kell a jó megoldást kiválasztaniuk. Természetesen számológépet vigyen magával a vizsgára. A jó válaszok elmélet esetén 1 pontot, számítás esetén 2 pontot érnek, így összesen 20 pont szerezhető. Rossz válaszra pontlevonás nincs. Értékelés: 50% alatt = 1, min. 50% = 2, min. 65% = 3, min. 75% = 4, min. 85% = 5.
A számítási feladatok (egyenként 2 pont) tekintetében különös hangsúlyt kellene fektetni az egyenletrendezésre, a sztöchiometriai számításra, gázokra (főként egyetemes gáztörvény), oldatkoncentráció számításra, illetve a pH-val (kimondottan erős sav és erős bázis) kapcsolatos feladatokra. Ezen kívül oxidációs szám meghatározása is biztosan elő fog fordulni a vizsgán, valamint a számításokhoz kapcsolódó rövid definíciókra is lehet számítani az 1 pontot érő kérdések között.
1. A tömegszám...
| a protonok és az elektronok számának különbsége
| a protonok számával egyenlő.
| a protonok és az elektronok számának összege.
| a protonok és a neutronok számának összege.
| a neutronok számával egyenlő.
1 pont
2. A periódusos rendszer melyik oszlopába tartozik az 1s2 2s2 2p6 elektronszerkezetű atom?
| II.
| III.
| X.
| VI.
| VIII.
1 pont
3. Az O2 molekulában...
| poláros kovalens kötés van.
| apoláros kovalens kötés van.
| ionos kötés van.
| koordinációs kötés van.
| datív kötés van.
1 pont
4. A nitrogénatom oxidációs száma a HNO2 molekulában:
| -3
| 0
| +3
| +5
| +15
1 pont
5. Jelölje meg az alkánok csoportjába sorolható szerves molekulát!
| CH3-CH2-(CH2)5-CH3
| CH3-CH=C=CH2
| CH3-CH=CH-CH=CH-CH3
| CH3-COOH
| CH3-CH2-OH
1 pont
6. A szerves vegyületekben a szénatom vegyértéke mindig:
| 1
| 2
| 3
| 4
| 5
1 pont
7. A Na2S2O3 elnevezése:
| nátrium-szulfid
| nátrium-szulfit
| nátrium-duoszulfát
| nátrium-tioszulfát
| egyik sem
1 pont
8. Jelölje meg az alkoholok csoportjába sorolható metil-alkohol molekulát!
| CH3-CH2-COOH
| CH3-CH2-CH2-O-CH3
| CH2-(OH)2
| CH3-CH=O
| CH3-OH
1 pont
9. Az alábbi vegyületben hány másodrendű szénatom található?
| 1
| 3
| 7
| 8
| 12
1 pont
10. A kalcium-hidrogén-karbonát képlete:
| CaHCO3
| CaH2(CO3)2
| CaH2CO3
| Ca(HCO3)2
| MgH2(CO3)2
1 pont
11. Arrhenius sav-bázis elmélete szerint a savak...
| protont vesznek fel az oxidációs reakcióik során.
| elektront vesznek fel a redukciós reakcióik során.
| erőssége nagymértékben függ a hidrogénion koncentrációjától.
| hidrogénionokra és savmaradékokra disszociálódnak vizes oldatokban.
| hidrogénionokat adnak le miközben elektronokat vesznek fel, ezért negatív töltésűek lesznek.
1 pont
12. A tömegszázalék koncentrációegység:
| az oldott anyag tömegben kifejezett mennyisége 1000 cm3 oldatban
| az oldott anyag mólban kifejezett mennyisége 1000 cm3 oldatban
| az oldott anyag móljainak száma az oldat összmólszámához viszonyítva
| az oldott anyag grammban kifejezett mennyisége 100 g oldatban
| tömeg osztva a koncentrációval szorozva 100-zal
1 pont
13. Határozza meg az alábbi, oxidációszám-változással járó kémiai egyenlet sztöchiometriai együtthatóit: I - + MnO4 - + H2O I2 + MnO2 + OH - Az eredmény a megoldott együtthatók összegével egyenlő. Például: 6Fe2++Cr2O72- + 14H+ 6Fe3++2Cr3++7H2O esetében 6+1+14+6+2+7 = 36
| 17
| 20
| 25
| 30
| 32
2 pont
14. Mekkora a tömege 28,2 liter 1,50 atm nyomású 25 °C-os nitrogéngáznak? Megjegyzések: 1. A nitrogén e példa megoldásánál ideális gáznak felel meg. 2. 1 mol nitrogéngáz tömege: 28 g 3. Az egyetemes gázállandó értéke: 8,314 J × K-1 × mol-1
| 34 g
| 37 g
| 44 g
| 48 g
| 53 g
2 pont
15. 150 g NaOH-t feloldunk vízben, a keletkezett oldat 1500 g. Hány mólszázalékos az oldat? A relatív atomtömegek: Na=23; O=16; H=1
| 0,047%
| 0,050%
| 4,762%
| 5,000%
| 47,619%
| 50,000%
2 pont
16. 6,0 g nátrium-hidroxidot vízben oldunk, és az oldat térfogatát 50 dm3-re egészítjük ki. A NaOH moláris tömege 40 g/mol. Milyen lesz az oldat pH-értéke?
| -2,52
| 2,52
| 7
| 11,48
| 13
2 pont