KURZUS: Kémia közlekedésmérnököknek

MODUL: VI. modul: Folyékony halmazállapot

11. lecke: Folyadékok és oldatok tulajdonságai

| A tananyag a jegyzet 111-120. oldalán található.
A tananyag összefoglaló vázlata
folyadékok tulajdonságai gőznyomás, párolgás, kondenzáció telített gőz forrás kritikus hőmérséklet és nyomás felületi feszültség kapilláris hatás viszkozitás oldatok típusai gázelegy folyékony oldatok gázoldhatóság, Henry-törvény folyadékok oldódása - korlátozott és korlátlan szilárd anyagok oldódása - telített oldat ionvegyületek oldódása - elektrolitos disszociáció szilárd oldatok
Követelmények
Képes legyen értelmezni a fentiekben leírt fogalmakat, jelenségeket.
Tevékenység
A tananyag áttanulmányozása után próbáljon válaszolni az ellenőrző kérdésekre. Ha valamelyik kérdésre nem sikerült helyesen válaszolnia, akkor a jegyzetben keresse meg a kérdéshez kapcsolódó információt.

| Ellenőrzés
1. Mit értünk a folyadékok dinamikai viszkozitásán?
| belső súrlódási együttható, mértékegysége: kg m-1 s-1
| belső súrlódási együttható, mértékegysége: m2 s-1
| folyadék felületének egységnyi megnöveléséhez szükséges energia
| folyadék felületén történő párolgással ellentétes folyamat
| folyadékban való oldódást kísérő hőeffektus
2. Kritikus hőmérsékletnek nevezzük azt a hőmérsékletet, ...
| amelyen a gázok moláris térfogata 22,415 liter
| amely a gázok cseppfolyósításához az egyetlen megfelelő hőmérséklet
| amely felett egy gáz sem cseppfolyósítható a nyomás növelésével
| amely felett az anyagok robbanásszerűen oxidálódnak
| amely megfelel 273,15 °K-nek
3. A hidratáció...
| az ionos vegyületek vízben való oldódásakor az ionok körüli vízburok kialakulása
| a vízzel, mint reakciópartnerrel lejátszódó kémiai folyamat, melynek során savak és bázisok képződnek
| hidrogénnel, mint reakciópartnerrel lejátszódó kémiai folyamat
| a hidrolízissel ellentétes irányú kémiai folyamat
| a hidrogéngáz vízben való oldódásának nyomástól való függése